IPO
రూ.200 కోట్ల నిధులకు ఇఇఎస్‌ఎల్‌ ఐపిఒ
హైదరాబాద్‌,జూన్‌ 21: ప్రభుత్వరంగంలోని విద్యుత్‌ ఇంధన పొదుపు సేవల సంస్థ ఇఇఎస్‌ఎల్‌ ఐపిఒకు వస్తోంది. సంస్తలో 20శాతం వాటాలను విక్రయించడం ద్వారా 200 కోట్ల నిధులు సమీకరించేందుకు సిద్దం అవుతోంది. కంపెనీ ఇటీవలికాలంలో ఆరువేల కోట్లు మూలధన వ్యయప్రణాళికనను ప్రకటిం చింది.
ఈ మొత్తంలో రూ.1200 కోట్లు ఈక్విటీ, రూ.4800 కోట్లు డెట్‌ పెట్టుబడులుగా ప్రస్తుత సంవత్సరంలో నిలిచాయి. సంస్థ ఎండి సౌరభ్‌కుమార్‌ మాట్లాడుతూ వివిధ పద్దతుల్లో రుణాలను సేకరిస్తామని 100 మిలియన్‌ డాలర్ల గ్రీన్‌,మసాలా బాండ్లజారీ కూడా ఉంటుందని, ఈ బాండ్లు అమెరికా,బ్రిటన్‌ మార్కెట్లనుంచి జారీచేస్తామన్నా రు. మొత్తం ఆరువేల కోట్లలో రూ.1200 కోట్లు మా ఈక్విటీ మొత్తంగా ఉంటుంది. 4800 కోట్లు రుణాలరూపంలో సమీకరిస్తామన్నారు. అధీకృత మూలధనం రూ.460కోట్ల వరకూ ఉంది. మరో 530కోట్ల రూపాయలు ప్రమోటింగ్‌ సంస్థలు అందిస్తాయన్నారు. ఇవికాకుండా రూ.200 కోట్లు ఐపిఒజారీచేసి సేకరిస్తామన్నా రు. త్వరలోనే ఈ ఐపిఒకు సంబంధించి బ్యాం కర్లను, సలహాసంస్థలను ఎంపికచేస్తామని సౌరబ్‌ కుమార్‌ వెల్లడించారు.
ఇఇఎస్‌ఎల్‌ ఎన్‌టిపిసి, పవర్‌ఫైనాన్స్‌కార్ప్‌, గ్రామీణ విద్యుదీకరణ సంస్థ, పవర్‌గ్రిడ్‌ సంస్థల జాయింట్‌ వెంచర్‌గా పని చేస్తోంది. కేంద్ర విద్యుత్‌ మంత్రిత్వశాఖ ఆధ్వర్యంలో విద్యుత్‌ పొదుపు ప్రాజెక్టులపై ఈ సంస్థ పని చేస్తుంది. విదేశాల్లో బాండ్లు జారీచేసే ముందు కంపెనీ డబుల్‌ఎ రేటింగ్‌ నుంచి ట్రిపుల్‌ ఎ రేటింగ్‌కు వెళ్లేందుకు నిర్ణయించినట్లు తెలిపారు. కంపెనీ గతఏడాది రూ.1200 కోట్లు రాబడులు సాధించిందని, ప్రస్తుత ఆర్థిక సంవత్సరం చివరినాటికి రూ.2500 కోట్లుగా రాబట్టాలని లక్ష్యం నిర్దేశించినట్లు సౌరభ్‌కుమార్‌ వివరించారు. తెలంగాణలో ప్రస్తుతం 4.5 లక్షల వీధిలైట్లు ప్రాజెక్టులో లెడ్‌బల్బులు ఏర్పాటు చేస్తుందన్నారు. జిహెచ్‌ఎంసి నుంచి ఒక్కపైసా ఛార్జిచేయకుండా ప్రాజెక్టును అమలు చేస్తున్నట్లు వివరించారు. జిహెచ్‌ఎంసి ప్రాజెక్టుకు రూ.270 కోట్లు వెచ్చిస్తున్నట్లు ఎండి తెలిపారు.